recursal/SuperWikiNEXT-32B huggingface dataset:
**وادئ کاٹھمنڈو** (انگریزی: Kathmandu Valley) (نیپالی زبان:काठमाडौं उपत्यका) (نیوار زبان:स्वनिगः، नेपाः गाः) برصغیر کی قدیم تہذیب کے شاہراہ پر واقع ہے اور براعظم ایشیا کی سرحد ہے۔ وادئ کاٹھمنڈو کو **وادئ نیپال** بھی کہا جاتا ہے۔ وادئ کاٹھمنڈو میں تقریباً 30 اہم ثقافتی یادگاریں ہیں جن میں متعدد بدھ مت اور ہندو مت کے مذہبی مقامات بھی واقع ہیں۔ اسی وادی میں 7 یونیسکو عالمی ثقافتی ورثہ کے مقامات ہیں۔

وادئ کاٹھمنڈو اور آس پاس کے علاقہ کو نیپال منڈل کہا جاتا ہے۔ 15ویں صدی تک بیپال منڈل کا داراالحکومت بھگناپور تھا۔ دیگر دو دارالحکومتوں میں کاٹھمنڈو اور پٹن، نیپال تھے۔

وادئ کاٹھمنڈو نیپال سے سب سے زیادہ ترقی یافتہ اور آباد علاقہ ہے۔ ملک کے زیادہ تر دفاتر اور ہیڈ کوارٹر یہیں واقع ہیں۔ اسی وجہ سے یہ نیپال کا معاشی علاقہ کہلاتا ہے۔ یہاں کی قدیم اور مشہور ثقافت، منفرد فن تعمیر اور متعدد تہوار سیاحوں کو دعوت نظارہ دیتے ہیں۔ برطانیہ کے مورخین اسی علاقہ کو اصل نیپال کہتے ہیں۔
2015ء میں کاٹھمنڈو گھاٹی میں زلزلہ آیا۔ اس زلزلہ میں کئی لوگوں کی جانیں گئیں اور علاقہ کی بہشتر عمارتیں منہدم ہوگئیں۔ پٹن، نیپال، کرتیپور، مدھیہ پور تھمی اور بھگنا پور جیسے قصبے اور شہر جن کی مجموعی آبادی ایک ملین کے قریب ہے، تباہ ہو گئے جہاں شدید جانی و مالی نقصان کے علاوہ عمارتیں تباہ ہو گئیں۔ کاٹھمنڈو سلسلہ کوہ ہمالیہ کا سب سے زیادہ آباد اور شہری علاقہ بھی ہے۔

نام
---

کاتھمنڈو کوئی علاقائی نام نہیں۔ وادی کے اصل باشندے نیپالی قوم بھی اسے کاٹھمنڈو نہیں کہتے ہیں۔ "نیپا-ال" کے معنی نیپا قوم کی زمین۔ اور پرانے زمانے میں یہ نام وادئ کاٹھمنڈو کے لیے استعمال ہوتا تھا۔

بانیپا، پانوتی، دھلی کھیل جیسے شہر بھی وادئ کاٹھمنڈو میں شمار کیے جاتے ہیں۔

تاریخ
-----

تاریخی شواہد کے مطابق وادئ کاٹھمنڈو 300 ق م میں آباد ہوا ہو گا کیونکہ اس علاقہ سے ملنے والی قدیم ترین شے کی تاریخ چند سال ق م ہی ہے۔ قدیم ترین تحریر 185 ق م کی دریافت ہوئی ہے۔ قدیم ترین عمارت 2000 سال قبل تعمیر ہوئی تھی۔ یہ علاقہ شروع سے ہی زلزلہ کی زد میں رہا ہے لہذا ابتدا سے عمارتیں بہت مضبوط بنائی جاتی رہی ہیں۔

حوالہ جات
---------

1. ↑  Royal Palaces of Abomey and Kathmandu removed from Danger List at یونیسکو website
2. ↑  UNESCO World Heritage Centre۔ "Kathmandu Valley"۔ whc.unesco.org۔ اخذ شدہ بتاریخ 8 ستمبر 2018  تحقق من التاريخ في: `|access-date=` (معاونت)
3. ↑  Slusser, Mary (1982)۔ *Nepal Mandala: A Cultural Study of the Kathmandu Valley.* Princeton University. آئی ایس بی این 978-0-691-03128-6

۔ Page vii.
4. ↑  "Nepal Disaster Risk Reduction Portal"۔ Government of Nepal۔ اخذ شدہ بتاریخ 5 مئی 2015  تحقق من التاريخ في: `|access-date=` (معاونت)
5. ↑  Rajendra S. Khadka *Travelers' Tales Nepal*
**ڈیپ فیک ٹیکنالوجی** ایسی ٹیکنالوجی ہے جس کی مدد سے جعلی تصاویر یا ویڈیو تیار کی جاتی ہے۔ پہلے جعلی تصاویر تیار کرنے کے لیے فوٹو شاپ سے کام لیا جاتا تھا جن کی جعل سازی کو پکڑنا کافی آسان ہوتا تھا۔اس کے برعکس ڈیپ فیک ٹیکنالوجی سے تیار کی گئی تصاویر اور ویڈیوز کسی انسان کے ہاتھ کی نہیں بلکہ مصنوعی ذہانت کے ذریعے کمپیوٹر تیار کرجاتی ہیں۔ ڈیپ فیک تیار کرنے والے سافٹ ویئر کو جتنی زیادہ معلومات دی جائیں گی بننے والی تصویر اتنی ہی زیادہ حقیقی لگے گی۔ کئی کمپنیاں اس ٹیکنالوجی کا تجارتی پیمانے پر بھی استعمال کر رہی ہیں مثلاً خبریں پڑھنے میں، اپنے ملازمین کو مختلف زبانوں میں ٹریننگ دلوانے کے لیے وغیرہ اس لیے وہ کہتے ہیں کہ اس ٹیکنالوجی میں فیک یعنی جعلی کا لفظ استعمال نہیں کیا جانا چاہیے۔ حقیقت یہ ہے کہ اس ٹیکنالوجی کا بہت غلط استعمال بھی ہو رہا ہے۔ جیسے اب مشہور شخصیات کو ڈیپ فیک کے ذریعے پورن فلموں میں اداکار بنا دیا جاتا ہے یا پھر سیاست دانوں سے اشتعال انگیز اور گمراہ کن بیانات پھیلا دیے جاتے ہیں۔ جتنی دیر میں کوئی ان کے جعلی ہونے کا پتا لگاتا ہے تب تک خاصا نقصان ہو چکا ہوتا ہے۔ڈیپ فیک کا لفظ آرٹیفیشل انٹیلیجنس کے ڈیپ لرنگ پروگرام سے لیا گیا ہے جس سے مراد یہی لی جا سکتی ہے کہ ایسی ٹیکنالوجی کو کہ پوری طرح سے نقلی ہو لیکن انتی ڈیپ ہو کے پہچانا نا جا سکے ۔
اس میں جو چیز یا ٹیکنالوجی استعمال کی جاتی ہے اسے جنریٹو اڈورسیریل نٹورک generative adversarial network کہا جاتا ہے ! جسے مختصر GAN بولا جاتا ہے
اس کا استعمال کر کے آپ کسی انسان کے چہرے کے تاثرات تک کی نقل تیار کر سکتے ہیں اور جیسے بالکل بھی نہیں پکڑا جا سکتا کیونکہ یہ کی آرٹیفیشل انٹیلیجنس چاہے جتنی جدید ہو چکی ہو وہ ایسے بنا تو سکتی ہے لیکن ابھی تک اس کا کوئی توڑ نہیں تلاش کیا جا سکتا ۔ اسی لیے فیسبک اور مائکروسافٹ مل کے کوئی ایسا سسٹم بنانے کی کوشش کر رہے ہیں جو اس چیز کا پتا چلا سکے کہ ویڈیو اصلی ہے یا نقلی تاکہ اس کی روک تھام کی جا سکے اور اپلوڈنگ سے پہلے ہی خارج کر دیا جائے ۔
اب بات کریں اس کے استعمال کی تو کوئی عام بندہ یہ کام بالکل بھی نہیں کر سکتا بلکہ ویڈیو میں موجود انسان کو نیا چہرہ ایک ایسا انسان ہی دے سکتا ہے جو آرٹیفشل انٹیلیجنس کے استعمال کے بارے میں جانتا ہو۔کچھ عرصہ پہلے face app نامی ایک ایپ اس چیز کا ایک سادہ سا نمونہ تھی لیکن یہ ٹیکنالوجی اس سے کہیں زیادہ ہے ۔ کیونکہ مشینیں سمجھ چکی ہیں کہ انسان کیسے برتاؤ کرتا ہے!

حوالہ جات
---------

1. ↑  "پی ٹی آئی کو عمران کی 'کردار کشی' کا خطرہ اور ڈیپ فیک کا ذکر: یہ ڈیپ فیک کیا ہے؟"۔ BBC News اردو۔ اخذ شدہ بتاریخ 04 مئی 2022
وائکنگ کا پھیلاؤ، صدی بہ صدی
**وائکنگ** (انگریزی: Viking) اسکاندینیویا کے ایسے مہم جو، جنگجو، تاجر اور قزاق تھے جنھوں نے آٹھویں صدی کے اواخر سے گیارہویں صدی کے اوائل تک یورپ کے وسیع علاقے پر یورش کی اور انھیں اپنی نو آبادی بنایا۔ ان باشندوں نے اپنی مشہور لمبی کشتیوں سے مشرق میں قسطنطنیہ اور روس میں دریائے وولگا اور مغرب میں آئس لینڈ، گرین لینڈ اور نیوفاؤنڈلینڈ تک طویل سفر کیے۔ وائکنگ کے پھیلاؤ کے اس دور کو وائکنگ عہد (Viking Age) کہا جاتا ہے جو قرون وسطیٰ میں اسکاندینیویا، برطانیہ، آئرستان اور عمومی طور پر یورپ بھر کی تاریخ کا اہم حصہ ہے۔

وائکنگ کی تاریخ
---------------

(AD793 - AD1030)
پہلے وائکنگ نے 793 میں انگلینڈ کے جزیرہ Lindisfarne ایک مذہبی جگہ پر حملہ کیا۔ انھوں نے بہت سے لوگوں کو قتل کیا اور بہت سے لوگوں کر قید کر لیا۔ اس حملے کی خبر باقی یورپ ممالک میں بھی پھیل گئی۔ بہت سے مذہبی لوگوں نے ان وحشیوں کے بارے میں سن رکھا تھا۔

ایک سال کے بعد دوبارہ انھوں نے انگلینڈ کی مذہبی جگہوں Monkwearmouth, Jarrow پر حملہ کیا۔ اسی سال 795 میں وائکنگ نے ناروے سے آئر لینڈ میں لوٹ مار شروع کر دی۔ وہ جہاں جہاں گئے انھوں نے لوٹ مار کے ساتھ ساتھ قتل و غارت بھی کی۔ تقریباً اسی دور میں کچھ نارویجین وائکنگ اسکاٹ لینڈ اور ارد گرد کے جزیروں میں آ کر رہنے لگے۔

دوسرے وائکنگ جنگ کرتے ہوئے بحری جہازوں کے ذریعے جرمنى، فرانس،اسپین اٹلی اور شمالی افریقہ تک گئے۔ وہاں انھوں نے بہت سا خزانہ چوری کیا۔ اور ساتھ ہی کافی لوگوں کو قتل کیا اور بہت سوں کو غلام بنا کر لے گئے۔

سویڈن کے وائکنگ جنوب کی طرف سے ہوتے روس کی جانب گئے۔ وہاں انھوں نے کئی شہروں کو لوٹا۔ اسی زمانے میں انھوں نے اپنے خدا بنائے۔ جن کے نام تھور، اودن تھے۔ 830 مسیحیت مذہب کے کچھ لوگ آئے انھوں نے وائکنگ کو اس مذہب کے بارے میں بتایا لیکن وائکنگ کو یہ مذہب اپناتے ہوئے کچھ عرصہ لگا۔

835 سے 841 تک انھوں نے انگلینڈ، آئر لینڈ میں لوٹ مار کا سلسلہ جاری رکھا۔ 930 میں وائکنگ کی تعدا آئس لینڈ میں تقریباً 10000 ہو گئی تھی۔ 930 میں ڈنمارک کے وائکنگ کی تعداد مسیحیت مذہب میں بڑھنے لگی۔ لیکن ان کا بادشاہ دس سال کے بعد اس مذہب میں آیا۔

982 میں نارویجین وائکنگ Eirik آئس لینڈ کے ایک بندے کو قتل کر کے وہاں سے بھاگ کر ایک جزیرہمادر پدر بچه پر چلا گیا۔ جس کا نام اس نے گرین لینڈ رکھا۔ بہت سالوں کے بعد اس کے ساتھ آ کر کئی لوگ رہنے لگے۔

1002 میں ایرک کا بیٹا Leif Eriksson نے ایک اور جزیرے پر گیا جس کا نام اس نے Vinland (Wine Land رکھا۔
1000 سال میں انگریزوں نے وائکنگ کو بہت سا خزانہ دے کر انھیں لوگوں کو آزادانہ رہنے کے لیے کہا۔ لیکن اس کے باوجود 1016 تک وائکنگز وہیں رہے۔ اسی دوران ناروے کے وائکنگ مسیحی ہونا شروع ہوئے۔ انھوں نے چرچ بنائے۔

مسیحیت کے پھیل جانے کے بعد انھوں نے جنگ، لوٹ مار اپنے مطالبات کو ختم کر دیا۔ 1066 کے بعد وہ آرام و سکوان سے زندگی گزارنے لگے۔ وائکنگ اس زمانے میں بہت بڑے تاجر تھے۔ انھوں نے تجارت کا سلسلہ انگلینڈ، آئر لینڈ اور یورپ کے دوسرے ممالک میں جاری رکھا۔ جہاں جہاں وائکنگز گئے انھوں نے وہیں کی زبان اور کلچر کو اپنا لیا۔ اور جلد ہی فرانسیسی، انگریز، روسی یا آئریش بن گئے۔
**پل صراط** عقائد اسلامی کے مطابق ایک ایسے پل کا نام ہے۔ جس سے ہر انسان کو جنت میں داخل ہونے کے لیے یوم القیامہ ("روز قیامت") پر گذرنا ہوگا۔ ایک ہزار برس کی مسافت کا یہ پل بال سے باریک اور تلوار سے زیادہ تیز بیان کیا گیا ہے۔ (خطرے کی وجہ سے)۔ اس راستے کے نیچے جہنم کی آگ ہے، جو گنہگاروں کو گرانے کے لیے جلا دیتی ہے۔ وہ لوگ جنھوں نے اپنی زندگی میں نیک اعمال انجام دیے انھیں ان کے اعمال کے مطابق تیز رفتاری سے راستے میں منتقل کیا جاتا ہے جو انھیں حوض الکوثر کی طرف لے جاتا ہے، جو کثرت کی جھیل ہے۔ وہ مسلمان جو فرض نمازیں (فجر، ظہر، عصر، مغرب، عشاء) پڑھتے ہیں اور سورۃ الفاتحہ کی تلاوت کرتے ہیں، یہ ایک ایسی دعا ہے جس میں وہ خدا سے ان کی راہنمائی کرنے کی دعا کرتے ہیں۔

### حدیث

ابو سعید خدری رضی اللہ عنہ سے روایت ہے کہ ہم صحابہ کرام رضی اللہ عنہم نے عرض کیا یا رسول اللہ صلی اللہ علیہ وسلم پل کیا ہے؟ آپ نے فرمایا کہ یہ ایک پھسلن والا (پل) ہے جس پر شکنجہ اور کانٹے دار بیج ہیں جو ایک طرف چوڑا اور دوسری طرف تنگ ہے اور اس کے سرے جھکے ہوئے کانٹے ہیں۔ ایسا کانٹے دار بیج نجد میں پایا جاتا ہے اور اسے ٹرائیبلس ٹیریسٹریس کہتے ہیں۔مومنین پل کو اتنی ہی تیزی سے عبور کریں گے جتنی جلدی آنکھ کی پلک جھپکتے ہی عبور کریں گے، کچھ لوگ بجلی، تیز ہوا، تیز گھوڑے یا اونٹوں کی طرح تیزی سے گزریں گے۔ تو کچھ بغیر کسی نقصان کے محفوظ رہیں گے۔ کچھ خراشیں آنے کے بعد محفوظ رہیں گے اور کچھ جہنم میں گر جائیں گے۔ آخری شخص پل پر گھسیٹ کر گذر جائے گا۔" (صحیح بخاری جلد 9، کتاب 93، نمبر 532)

### دیگر مذہب

یہودیت کے ابراہیمی عقیدے میں یہ تعلیم نہیں ہے، لیکن زرتشتیت کے توحیدی عقیدے میں یہ ہے۔
چنوت پل جو زرتشتیت کے گتھا میں واقع ہوتا ہے، اس میں بہت سی مماثلت ہے اور پل صراط کا قریبی تصور ہے۔ عیسائیت کی بعض شکلوں میں بھی اسی طرح کا پل یا گزرگاہ ہوتی ہے، جیسے لوک مغربی مسیحیت میں بریگیڈ آف ڈریڈ یا مشرقی راسخ الاعتقاد کلیسیا میں فضائی ٹول ہاؤس سے گذرنا ہو گا۔

### اشتقاق

ابتدائی مسلمان مصنفین اس بارے میں غیر یقینی تھے کہ اس لفظ کو کس طرح ہجے کیا جائے کیونکہ اسے صراط، سراط اور زراط قرار دیا گیا تھا۔ وہ اس کی صنف کے بارے میں بھی اتنے ہی غیر یقینی تھے۔ ایسا لگتا ہے کہ بالآخر یہ لاطینی زبان کا ہیلنیائزڈ στράτα ہے: اسٹرا (سٹریٹ) جو کلاسیکی سریانی: ܐܣܛܪܛܐ‎ کے ذریعے عربی میں داخل ہوا۔
**ٹھگ بہرام** یا **بہرام** (پیدائش: 1765ء– وفات: 1840ء) اٹھارہویں صدی عیسوی کے نصفِ آخر سے اُنیسویں صدی عیسوی کے اوائل چار عشروں تک وہ ٹھگیوں کے سربراہ کی حیثیت سے ہندوستان میں مشہور تھا۔ ٹھگی دراصل وہ قاتل تھے جو اواخر اٹھارہویں صدی عیسوی سے اُنیسویں صدی عیسوی تک مرکزی ہندوستان میں بہت زور و شور سے اپنی کارروائیوں میں مشغول تھے۔ یہ گروپ نما شکل اختیار کرتے تھے اور باقاعدہ اجتماعی قتل کیا کرتے۔ ٹھگ بہرام نے 1790ء سے لے کر 1840ء تک کل 931 افراد قتل کیے۔ ٹھگ بہرام نے تقریباً تمام قتل رومال یا کمر بند کے ذریعہ سے کیے جنہیں وہ مقتولین کے منہ پر کس کر باندھ دیا کرتا تھا۔ 1840ء میں ٹھگ بہرام کو پھانسی دے دی گئی۔

سوانح حیات
----------

بہرام غالباً 1765ء میں پیدا ہوا، اُس کا مقام پیدائش نا معلوم ہے۔ ایسٹ انڈیا کمپنی کے زمانہ میں وہ باقاعدہ طور پر قتل کرنے والا قاتل تھا اور 1790ء سے 1840ء تک یعنی قریب پچاس سال تک وہ قاتلوں کی فہرست میں سر اول رہا۔ ایسٹ انڈیا کمپنی کا ایک افسر جیمز پیٹن اُس کی تلاش میں کئی سال تک سرگرداں رہا۔ اُس کی ذاتی ڈائری سے معلوم ہوتا ہے کہ بہرام نے پچاس سالوں میں 931 افراد کو قتل کیا۔

لفظ **ٹھگ** یا **ٹھگی** (انگریزی: thug) انگریزی میں ہندی سے آیا ہے جس کے معنی میں ہر وہ آدمی آتا ہے جو گروپ نما گروہ کی شکل میں قتل کرے یا لوٹ مار کرے،  اِس زمانہ میں یہ لوگ لوٹ مار کے علاوہ قتل بھی کیا کرتے تاکہ ہندوستان کے علاقوں میں اُن کی وحشت پھیلی رہے۔ بہرام خود قتل کرنے کے لیے دو ذرائع سے مشہور تھا، ایک اُس کا رومال اور دوسرا کمربند۔ رومال یا کمربند کے ذریعہ وہ منہ پر رکھتے ہوئے گلا گھونٹ کر مار دیتا۔ 1840ء میں وہ ایسٹ انڈیا کمپنی کے افسران کے ہاتھوں گرفتار ہو گیا اور اُسے پھانسی پر چڑھا دیا گیا۔ اِس کے قتل پر تمام ہندوستان میں سکون و چین کا زمانہ دوبارہ لوٹ آیا۔

مزید دیکھیے
-----------

* 1900ء سے قبل کے سلسلہ وار قاتلوں کی فہرست
* سید امیر علی (ٹھگ)

حوالہ جات
---------

1. ↑  Dash, Mike (2005)۔ *Thug: The True Story of India's Murderous Cult*۔ London: Granta pp.283-9
2. ↑  *The Top Ten of Everything 1996* (Page 65)۔ ISBN 0-7894-0196-7
3. ↑  Rubinstein, William D. (2004) *Genocide: A History*۔ Pearson Education Limited. p.83
4. ↑  Paton, James. *Collections on Thuggee and Dacoitee.* British Library Add.Mss. 41300 fol. 118, 202–03
5. ↑  William Sleeman. *Rambles and Recollections of an Indian Official*۔
وسطی آسٹریلیا
**وسطی آسٹریلیا** (Central Australia) جسے **ایلس سپرنگز علاقہ** (Alice Springs Region) بھی کہا جاتا ہے شمالی علاقہ کے پانچ علاقوں میں سے ایک ہے۔ یہ شمالی علاقہ کے جنوبی حصے میں واقع ہے جو کوئنزلینڈ سے مغربی آسٹریلیا تک پھیلا ہوا ہے۔

تاریخ
-----

وسطی آسٹریلیا اور شمالی آسٹریلیا
**جورج پیرس** (George Pearce) جو 1920ء میں وفاقی پارلیمنٹ میں ہوم اور علاقائی وزیر تھے، کے خیال میں شمالی آسٹریلیا مناسب طریقے سے حکمرانی کرنے کی لیے کافی بڑا تھا اس لیے ایک قلیل مدت کے لیے علاحدہ علاقے وسطی آسٹریلیا اور شمالی آسٹریلیا کا وجود رہا۔

| * د
* ب
* ت
آسٹریلیا کی ریاستیں اور علاقہ جات |
| --- |
| ریاستیں اور  علاقہ جات | 
* نیو ساؤتھ ویلز
* وکٹوریہ
* کوئنزلینڈ
* مغربی آسٹریلیا
* جنوبی آسٹریلیا
* تسمانیا
* آسٹریلوی دارالحکومت علاقہ
* شمالی علاقہ (آسٹریلیا)
* خلیج جروس علاقہ

 | آسٹریلیا کا پرچم |
| بیرونی علاقہ جات | 
* جزائر ایشمور و کارٹیر
* آسٹریلوی انٹارکٹک علاقہ
* جزیرہ کرسمس
* جزائر کوکوس
* کورل سمندری جزائر
* جزیرہ ہرڈ و جزائر مکڈونلڈ
* جزیرہ نارفولک

 |
| سابقہ علاقہ جات | 
* وسطی آسٹریلیا
* شمالی آسٹریلیا
* پاپوا نیو گنی علاقہ

 |
**لیفٹنٹ کمانڈر سرجن واحدہ پریزم خان** (انگریزی: Wahida Prism Khan) کی پیدائش 11 مارچ 1972ء کو تھنا منڈی گاؤں میں ہوئی جو جموں و کشمیر کے راجوری ضلع میں واقع ہے۔ ان کے والد کا نام گلزار احمد تھا۔ وہ اور ان کی اہلیہ تدریسی پیشے سے وابستہ تھے۔ گلزار احمد ایک سرکاری اسکول میں ہیڈماسٹر تھے جبکہ ماں ہاجرہ کوثر ایک اسکول ٹیچر تھی۔ واحدہ کی تین بہنیں اور دو بھائی ہیں۔ اس کی بڑی بہن جموں و کشمیر پولیس میں انسپکٹر ہے۔

اسکول میں فعالیت
----------------

واحدہ کی ابتدائی اور درمیانی اسکول کی پڑھائی راجوری میں ہوئی۔ وہ اپنے اسکول کے دنوں میں اسکاؤٹ اور گائڈ تحریک سے فعال انداز میں وابستہ رہی اور بنگلور میں 1987ء میں منعقد ہونے والی بین الاقوامی اسکاؤٹوں کے اجتماع شریک ہوئی۔

تعلیم
-----

واحدہ جموں پہنچ کر جموں میڈیکل کالج سے طب کی تعلیم حاصل کی۔

عملی میدان میں قدم
------------------

واحدہ بحریہ کی سوچ سے بہت متاثر تھی، کیونکہ اس کی آبائی ریاست جغرافیائی اعتبار سے سمندر کے وجود سے خالی ہے اور زمینی فوج کے برعکس (جس کا ریاست میں جگہ جگہ یایا جانا عام ہے)، بحریہ بھارت کی دفاعی طاقت کا حصہ تھا، جس سے واحدہ روشناس ہونا بھی چاہتی تھی اور اس کا حصہ بھی بننا چاہتی تھی۔

وہ بھارتی بحریہ کے لیے دہلی میں ایک انٹرویو کے بعد منتخب ہوئی۔ وہ ماہ بعد، 10 نومبر، 1997ء کو روشناسانہ تربیتی نصاب کی تکمیل کے بعد جو لکھنؤ کے آفیسرز ٹریننگ اسکول میں منعقد ہوا، اسے بحریہ میں شامل کیا گیا۔

شادی
----

واحدہ نے ایک سابق مختصرمدتی کمیشنڈ افسر میجر ایم ایف ایف خان سے شادی کی جو مطبی تشخیص میں مہارت رکھتے تھے۔ اس کی وجہ سے وہ بعد میں خردوبینی حیاتیات پونے کے آرمد فورسیس میڈیکل کالج میں پڑھانے لگی۔

انتہا پسندوں کے ہاتھوں خاندان کا المیہ
--------------------------------------

واحدہ کے والد گلزار احمد کو 2001ء میں جموں کشمیر کے انتہا پسندوں نے ان کے اسکول میں دن دہاڑے داخل ہو کر گولیوں سے بھون ڈالا۔ یہ واقعہ خاندان کے لیے ایک عظیم صدمہ تھا، کیونکہ گلزار سماج کے ہمدرد اور مقبول انسان تھے اور ان کی کوئی سیاسی وابستگی نہیں تھی۔

پیشہ ورانہ کارنامے اور کامیابیاں
--------------------------------

واحدہ بھارتی بحری جہاز *امبا* پر 19 مہینے متواتر گزار چکی ہے۔

اس کا یادگار لمحہ 13 مارچ 2006ء کو تھا جب وہ پہلی خاتون بنی جس نے پونے کے آرمڈ فورسیس میڈیکل کالج (اے ایف ایم سی) سے فارغین التحصیل کے پریڈ (پاسنگ آؤٹ پریڈ) کی کمان سنبھالی۔ یہ اعزاز واحدہ کو اس کی ان تھک محنت، خدمت کے جذبے اور ہمہ تن وابستگی کی وجہ سے حاصل ہوا۔

حوالہ جات
---------

* بھارتی مسلمان لیجینڈز: 349. واحدہ پریزم خان

بیرونی روابط
------------

* PRISM OF INSPIRATION: Prakriiti Guptaآرکائیو شدہ (Date missing) بذریعہ charkha.org (Error: unknown archive URL)
عالمی سطح پر ناموسی قتل کے معاملوں کا جائزہ لیتی ایک کتاب
ہرسال دنیا کے 31 سے زائد ممالک میں ہزاروں عورتوں کو ان ہی کے عزیز و اقارب کی جانب سے خاندان کی عزت و آبرو کے تحفظ کے نام پر قتل کیا جاتا ہے۔ قاتلوں کا ایقان ہوتا ہے کہ ان کی شناخت خاندان کے نام و شہرت سے جڑی ہے۔ اس کی وجہ سے جب بھی خاندان کو بدنامی کا اندیشہ ہوتا ہے، رشتے دار قاتل بنتے ہیں۔ وہ قتل ہی کو صورت حال کا واحد حل تصور کرتے ہیں۔ یہ رسم بھارت، پاکستان اور عرب ممالک میں بہت حد تک پھیلی ہوئی ہے۔

قتل کے وجوہ
-----------

خاندان کے قتل پر آمادہ ہونے کی وجہ دراصل کسی لڑکی کی کسی لڑکے سے بڑھنے والی قربت ہے۔ یہ معاملہ صرف ملاقاتوں تک محدود ہو سکتا ہے، جسمانی تعلقات تک آگے بڑھ سکتا ہے یا جیساکہ اکثر ترقی پزیر ممالک "خانہ آبادی" کے نام سے شادی کو موسوم کیا گیا ہے، اسی منطقی حد تک پہنچ سکتا ہے۔ کئی جگہوں پر لڑکیوں کو اپنے شریک حیات کے انتخاب کا اختیار حاصل نہیں ہے۔ اگر لڑکی کبھی ذات، برادری یا مذہب سے باہر کے لڑکے کو چنتی ہے، تو یہ اور بھی فتنہ و فساد اور قتل وخون کی نوعیت لے سکتا ہے۔

بھارت میں عزت و آبرو سے جڑے قتل کے معاملے
-----------------------------------------

 تفصیلی مضمون کے لیے **بھارت میں ناموسی قتل** ملاحظہ کریں۔
حالانکہ عزت و آبرو سے جڑے قتل کے معاملے بھارت کے کئی شہری اور دیہی علاقوں میں رونما ہوئے ہیں، تاہم ان واقعات کی کثرت گاؤں کے علاقوں میں زیادہ ہے۔

ان واقعات کے پس پردہ جو وجوہ ہیں وہ اس طرح ہیں:

* معاشقہ
* ذات برادری کے باہر شادی
* ناجائز تعلقات

مزید دیکھیے
-----------

* خاندان کی آبرو
* ونی
* ستی
* امتحان بے گناہی
* جوہر (خودکشی)
* لارڈ ولیم بنٹنک
* بھارت میں ناموسی قتل
* پاکستان میں ناموسی قتل

حوالہ جات
---------

بیرونی ربط
----------

* "کارو کاری" اسلامی پاکستان کے وجود پر ناسور[*مردہ ربط*]
* سندھ، ایک ماہ میں23 افراد کارو کاری کی بھینٹ چڑھ گئے[*مردہ ربط*]
* 4 جنوری 2005ء صدر جنرل پرویز مشرف نے کاروکاری کے انسداد کے قانون پر دستخط کیے ۔
ریاست ہائے متحدہ امریکا کی سب سے بڑی مقامی خود مختار ریاست، ناواہونیشن میں ایل جی بی ٹی لوگوں کو قانونی چیلنجوں کا سامنا ہے جن کا تجربہ غیر ایل جی بی ٹیباشندوں کو نہیں ہوتا ہے۔ ہم جنس جنسی سرگرمی قانونی ہے، لیکن ہم جنس یونینوں کو تسلیم نہیں کیا جاتا ہے۔

روایتی ناواہوعقیدہ
------------------

جیسا کہ بہت سی مقامی امریکی قوموں کے ساتھ، روایتی ناواہوعقیدے میں صنفی متغیر افراد کا دو روح کا تصور شامل ہے اور دو روحوں والے افراد کو برادری کے درست ارکان کے طور پر قبول کرتا ہے۔ *نادلیہی* ( (ناواہو: naadleeh)‏ یا *nádleehé* ; لفظی طور پر *وہ جو مسلسل بدلتا رہتا ہے* ) سے مراد ایسے افراد ہیں جو "نسائی نوعیت کے مردانہ جسم والے فرد" ہیں۔ تاریخی طور پر، ناواہو نے چار صنفی کرداروں کو تسلیم کیا: *asdzáán* (نسائی خاتون)، *hastíín* (مردانہ مرد)، *دلبا* (مردانہ عورت) اور *nádleehi* (نسائی مرد)۔ *نسائی مرد* شناخت دوہری ہے اور ایسے افراد مرد اور عورت دونوں کی خصوصیات کو ظاہر کر سکتے ہیں۔ دونوں جنسوں کے درمیان میں سمجھے جانے والے "توازن" کی وجہ سے، انھیں عام طور پر کچھ سماجی اور فرقہ وارانہ کرداروں کے لیے چنا جاتا تھا، جیسے کہ روحانی علاج کے لیے۔ وہ روایتی طور پر خواتین کے کپڑے پہنتے اور خواتین کا کام کرتے اور کچھ مردوں کے ساتھ جنسی تعلقات قائم کرتے جسے قبیلہ قبول کرتا تھا۔

ہم جنس پرستی اور صنفی قبولیت کی مخالفت کا تعارف
-----------------------------------------------

ہم جنس پرستی اور صنفی قبولیت کی مخالفت کو مسیحی مشنریوں اور امریکی وفاقی حکومت نے خاص طور پر بیورو آف انڈین افیئرز کے ذریعے متعارف کرایا تھا۔ فی الحال، ناواہو ایل جی بی ٹی نوجوانوں میں خودکشی کی کوشش کی شرح سفید ایل جی بی ٹی نوجوانوں سے تین گنا زیادہ ہے۔ رویوں میں نسل در نسل تبدیلی کی وجہ سے، ناواہو ایل جی بی ٹی نوجوانوں کو اپنے والدین کی نسل کی مخالفت کا سامنا کرنا پڑ سکتا ہے لیکن وہ اپنے دادا دادی سے قبولیت پاتے ہیں۔ 

### مساوات ایکٹ کی وفاقی قانون سازی کے طور پر توثیق

27 اگست، 2019ء کو، قانون سازی نے صحت، تعلیم اور انسانی خدمات کی کمیٹی کو منظور کیا، اسے ناواہونیشن کونسل کی منظوری کے لیے نابیک'یاتی کمیٹی کو بھیجا۔

مزید دیکھیے
-----------

* ریاستہائے متحدہ میں قبائلی ممالک میں ہم جنس شادی

حوالہ جات
---------

1. ↑  "A Glimpse Into The Diné Gender System And Two Spirit People"۔ 15 مئی 2019 میں اصل سے آرکائیو شدہ۔ اخذ شدہ بتاریخ 23 مارچ 2022  الوسيط `|url-status=` تم تجاهله (معاونت)
2. ↑  "LGBT Navajos Discover Unexpected Champions: Their Grandparents"۔ National Public Radio (US)۔ دسمبر 26, 2019۔ اخذ شدہ بتاریخ فروری 23, 2019  تحقق من التاريخ في: `|access-date=, |date=` (معاونت)
3. ↑   [*مردہ ربط*]

بیرونی روابط
------------

* "Diné Marriage Act of 2005" (PDF)۔ Navajo Courts۔ 20 اکتوبر 2021 میں اصل (PDF) سے آرکائیو شدہ۔ اخذ شدہ بتاریخ فروری 23, 2019  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
**پپو سائیں** (انگریزی: Papu Sain) کی وجہ شہرت صوفی طرز کی ڈھول کی تھاپ پر دیوانہ وار رقص ہے۔ یہ رقص وہ خود ہی ڈھول بجاتے ہوئے کرتے ہیں اور ان کا یہ لازوال مظاہرہ ہر جمعرات کو شاہ جمال کے مزار پر ملاحظہ کیا جا سکتا ہے۔ یہ مزار لاہور کے علاقے اچھرہ میں واقع ہے۔  

اسی طرز پر ڈھول کی تھاپ پر اسی مزار پر ایک اور صوفی موسیقار گونگا سائیں بھی مشہور ہے جو پپو سائیں کے ہمراہ اپنے فن کا مظاہرہ کرتے ہیں۔   

پپو سائیں نے اپنے اس طرز موسیقی و رقص کو نہایت کامیابی سے یورپ میں جرمنی، سوئٹزرلینڈ اور برطانیہ کے صوفی حلقوں میں روشناس کرایا ہے۔ تقریباً تمام مسلم ممالک اور امریکا میں وہ اپنے فن کا مظاہرہ کر چکے ہیں۔ حال ہی میں پپو سائیں کو بی بی سی کے عالمی مقابلے میں بہترین جنوب ایشیائی موسیقی کا انعام دیا گیا ہے اور ایک موسیقی کے گروپ اوور لوڈ کے ساتھ دنیا کے مختلف حصوں میں اپنے فن کا مظاہرہ کرنے کا موقع ملا ہے۔  

بابا شاہ جمال جو انیسویں صدی کے مشہور صوفی تھے، ان کے بارے میں مشہور ہے کہ وہ بھی اسی طرز کے ڈھول کی تھاپ پر رقص سے اپنے وجد کا اظہار کیا کرتے تھے۔ ایک ہی آلہ موسیقی کی مدد سے انھوں نے صوفی طرز معاشرت اور اسلام کو پھیلانے میں اہم کردار ادا کیا تھا۔

حوالہ جات
---------
ذاتی شمارندہ کے لیے مائیکروسافٹ شرکہ کا بنایا ہوا وِسٹا اشتغالی نظام
مائیکرو سافٹ نے طویل عرصے کے بعد اپنے اشتغالی نظام ’’ونڈوز‘‘ کانیا ورژن **ونڈوز وسٹا** کے نام سے جاری کر دیا۔ یہی آپریٹنگ سسٹم پہلے لانگ ہارن کے کوڈ نام سے جاری کیا گیا تھا۔ نام کی تبدیلی کی وضاحت کر تے ہوئے مائیکروسافٹ کے ترجمان کا کہنا ہے کہ یہ محض مقبولیت حاصل کرنے کا انداز ہے۔ وسٹا کا یہ بی ٹا ایک ورژن ہے مائیکروسافٹ کے ذرائع کے مطابق اس کا فائنل ورژن اگلے سال کے آغاز میں جاری کیا جائے گا۔ ماہرین کے مطابق ڈاٹ نیٹ کی سہولت کا حامل یہ آپریٹنگ نظام ونڈوز 95 کے بعد مائیکروسافٹ کی طرف سے ایک انقلابی اقدام ہو گا جومائیکروسافٹ کی گرتی ساکھ کوسنبھالا دے گا۔ وسٹا کی بنیاد ڈاٹ نیٹ پر رکھی گئی ہے جس نے پروگرامنگ کے انداز کو بدل دیا ہے۔ مائیکروسافٹ کا دعویٰ ہے کہ وسٹا کسی دوسرے آپریٹنگ نظام سے پندرہ گنا تیزی سے چلے گا۔ ونڈوز وسٹا بہت سی ایسی ٹیکنالوجیز متعارف کروائی گئیں ہیں جو ابھی تکمیل کے مراحل میں ہیں۔ کچھ کا مختصر تعارف درج ذیل ہے۔

Winfs
-----

ایک نیا فائل نظام ہے جو ڈیٹا بیس کی طرز کا ہے۔ یعنی اس سے ہارڈ ڈسک پر ڈیٹا نہایت منظم انداز میں رکھاجا
سکے گا۔

Aero
----

ونڈوز وسٹا کا نیا سہ جہتی (تھری ڈی) انٹرفیس جس کی بنیاد ڈاٹ نیٹ پر رکھی گئی ہے۔

Avalon
------

ڈاٹ نیٹ کی اے۔ پی۔ آئیز جن پر ائیرو کی بنیاد رکھی گئی ہے۔

Palladium
---------

ونڈوز وسٹا کو وائرسوں اور غیر قانونی پروگراموں سے محفوظ رکھنے کے لیے نیا حفاظتی نظام۔

Microsoft Office 12
-------------------

اس کے علاوہ مائکروسافٹ کے مقبول کاروباری پروگرام Office کے نئے ایڈیشن MicrosoftOffice12 میں بھی ڈرامائی تبدیلیاں لائی جا رہی ہیں۔ کہا جا رہا ہے کہ آفس کا نیا ورژن 95 کے ورژن سے یکساں مختلف ہوگا اور اس میں جدید سہولیات فراہم کی جائیں گی

بازار کا رد عمل
---------------

تجارتی اداروں نے ونڈوز وسٹا کو ناقص گردانتے ہوئے قبول کرنے سے انکار کر دیا۔ بازار میں وسٹا ناکام ثابت ہوئی۔ صرف گھریلو صارفین جو اکثر نا تجربہ کار ہوتے ہیں، ونڈوز وسٹا استعمال کرتے ہیں جب وہ بازار سے نیا کمپیوٹر اٹھا لاتے ہیں اور مائیکروسافٹ انھیں ونڈوز ایکس پی میں بدلنے کی اجازت نہیں دیتا۔ تجارتی اداروں کو وسٹا سے ایکس پی تبدیل کرنے کی اجازت ہوتی ہے۔ ونڈوز 7 میں مائیکروسافت نے چالاکی کرتے ہوئے تجارتی اداروں کو ایکس پی ٹوٹکا فراہم کرنے کا وعدہ کیا مگر وہ بھی ناقص ثابت ہوا۔

بیرونی ربط
----------

* مائیکرو سوفٹ ونڈوز کا ارتقا

حوالہ جات
---------

1. ↑  انکوائرر، 29 اپریل 2009ء، آرکائیو شدہ (Date missing) بذریعہ theinquirer.net (Error: unknown archive URL) "XP Mode in Windows 7 is a scam "
| اصطلاح | term |
| --- | --- |
| کثیر اعداد کا قانون  تجربی  قوّی  ضعیف | Law of large numbers  empirical  strong  weak |

کسی تجربہ کو بار بار دہرایا (آزمائش کی) جائے اور یہ آزمائش باہمی آزاد ہوں۔ فرض کرو کہ واقعہ *A* ان *n* آزمائشوں میں {\displaystyle n\_{A}} بار وقوع پزیر ہوتا ہے، تو واقعہ *A* کا تعدد کو یوں لکھتے ہیں

{\displaystyle f\_{n}(A)={\frac {n\_{A}}{n}}}
جو ایک عدد ہے صفر (0) اور ایک (1) کے درمیان۔ جس طرح آزمائش کی تعداد بڑھائی جائے گی، تو اس تعدد میں تغیر کم ہوتا چلا جائے گا اور جب آزمائش کی تعداد لامحدود کی طرف بڑھائی جائے گی تو یہ تعدد ایک حد کی طرف مرکوز ہو گا۔ اس قانون کو *کثیر اعداد کا تجربی قانون* کہا جاتا ہے۔

فرض کرو کہ ایک سکہ بار بار ہوا میں اچھالا جاتا ہے۔ اس کی نمونہ فضا Head اور Tail پر مشتمل ہے۔ آزمائش *n* پر ہم کہتے ہیں {\displaystyle X\_{n}} تصادفی متغیر ہے جو قدر 1 لیتا ہے اگر نتیجہ Head ہو اور قدر 0 لیتا ہے اگر نتیجہ Tail ہو۔
{\displaystyle X\_{n}(\omega )=\left\{{\begin{matrix}1,&{\texttt {if\,Head}}\\0,&{\texttt {if\,Tail}}\end{matrix}}\right\}}

تعریف کرو

{\displaystyle T\_{n}(\omega )=X\_{1}+X\_{2}+\cdots +X\_{n}}
اب ہم توقع کریں گے کہ اس جمع کی اوسط 0.5 ہونی چاہیے، یعنی

{\displaystyle \lim \_{n\to \infty }{\frac {T\_{n}(\omega )}{n}}={\frac {1}{2}}}
مگر ایسے نتائج کا متوالیہ {\displaystyle \omega } بھی ہوں گے جن میں "سر" (Head) کی تعداد محدود ہو گی، اس لیے ان متوالیہ کے لیے یہ حد مرکوز نہیں ہو گی۔ مگر ہم توقع کرتے ہیں کہ قدرت یہ یقینی بنائے گی کہ اس طرح کے متوالیہ کی تعداد خفیف ہو گی۔ احتمال نظریہ میں ہم یہ کہتے ہیں کہ
{\displaystyle \lim \_{n\to \infty }{\frac {T\_{n}(\omega )}{n}}={\frac {1}{2}}}
سچ ہو گا، احتمال 1 کے ساتھ۔ یعنی

{\displaystyle \Pr \left(\left\{\omega :\lim \_{n\to \infty }{\frac {T\_{n}(\omega )}{n}}={\frac {1}{2}}\right\}\right)=1}
یہ *کثیر اعداد کا قوی قانون* ہے۔

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
اس سرحد پر واقع کے ٹو کا پہاڑ
**چین پاکستان سرحد** (انگریزی: **China–Pakistan border**) جمہوریہ چین اور پاکستان کے مابین واقع ایک تاریخی حیثیت کی حامل ایک سرحد ہے۔ یہ سرحد چین پاکستان تعلقات میں اہم تاریخی حیثیت کی سرحد تسلیم کی جاتی ہے۔ یہ سرحد 438 کلومیٹر (272 میل) طویل ہے۔

مقام
----

سرحد سے ملحقہ کشمیر کا خطہ۔پاکستان کی چین سے طویل ترین سرحد 438 کلومیٹر (272 میل) ہے اور یہ سرحد پاکستان، افغانستان اور بھارت سمیت چین سے ملحق ہے۔ یہ سرحد پاکستان کے مغرب سے مشرقی جانب سلسلہ کوہ قراقرم کے ساتھ واقع ہے۔ بھارت سے یہ سرحد سیاچن گلیشیر کے مقام پر ملتا ہے۔اِس موجودہ سرحد کے مقام کا تعین برطانوی راج کے دوران میں کیا گیا تھا۔ 1899ء میں برطانوی راج کے دوران میں ایک سفیر سر کلاڈ میکڈانلڈ نے اِس سرحد کے تعین کی ایک تجویز چین کی حکومت کو پیش کی تھی تاہم اِس تجویز پر چینی حکومت نے کوئی تسلی بخش جواب نہیں دیا تھا اور نہ ہی اس سرحد کی تشکیل طے پائی تھی۔ متعدد عشروں کے دوران میں اِس سرحد کے اختلافی اور متنازع تاریخی بیانات سامنے آتے رہے ہیں۔

چین پاکستان معاہدہ، 1963ء
-------------------------

13 اکتوبر 1962ء کو حکومت چین اور حکومت پاکستان کے مابین سرحدی اُمور پر بحث و مباحثہ کا آغاز ہوا۔ یہ مباحثہ دونوں حکومتوں کے درمیان میں یکم مارچ 1963ء تک جاری رہا اور 2 مارچ 1963ء کو چین پاکستان معاہدہ، 1963ء عمل میں آیا۔ اِس معاہدے کے تحت چین نے نے 1,942 سے 5,180 مربع کلومیٹر کا رقبہ پاکستان کے حوالے کر دیا اور کشمیر اور لداخ کے متعدد علاقے چین کی تحویل میں چلے گئے۔ یہ معاہدہ بھارت کو گراں گذرا اور اُس وقت کے بھارتی وزیر اعظم جواہر لعل نہرو نے اِن تعلقات پر تشویش کا اظہار بھی کیا۔ سرحدی اُمور طے کرنے والا یہ معاہدہ ایک منصفانہ معاہدہ تھا جس کے مطابق سرحد پر واقع دریا یا دروں کے عین نصف کو حد بندی کی لکیر قرار دیا گیا نیز یہ بھی طے پایا کہ کشمیر کے مسئلے پر حکومت پاکستان اور حکومت بھارت کے مابین تصفیہ ہوجانے پر اِن دونوں حکومتوں سے دوبارہ اِس سرحدی معاملے پر معاہدہ کیا جائے گا اور اگر اِس علاقے پر پاکستان کا قبضہ برقرا رہا تو اِسی معاہدے پر دوبارہ دستخط کردیے جائیں گے۔ اِس معاہدے کے تحت چین نے کے ٹو کی چوٹی پر پاکستان کا حق تسلیم کر لیا۔

مزید دیکھیے
-----------

* جموں و کشمیر
* ماورائے قراقرم علاقہ
* اکسائی چن
* جغرافیہ پاکستان
* پاک چین تعلقات
* دریائے شکسگام

حوالہ جات
---------

1. ↑  International Boundary Study No. 85 – China-Pakistan Boundary (PDF)، 15 نومبر 1968، 12 جنوری 2021 میں اصل (PDF) سے آرکائیو شدہ، اخذ شدہ بتاریخ 24 ستمبر 2018  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
2. ↑  International Boundary Study No. 85 – China-Pakistan Boundary (PDF)، 15 نومبر 1968، 12 جنوری 2021 میں اصل (PDF) سے آرکائیو شدہ، اخذ شدہ بتاریخ 24 ستمبر 2018  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
3. ↑  پاکستان میں حکومت و سیاست: صفحہ 701/702۔
**ناہر گڑھ قلعہ** ہندوستان کی ریاست راجستھان میں جے پور شہر کے کنارے (**اڑولوی** پہاڑیوں کے قریب)پر واقع ہے۔ عامر قلعہ اور جے گڑھ قلعہ کے ساتھ مل کر ہی ، ناہر گڑھ قلعہ کسی زمانے میں شہر کے لیے ایک مضبوط دفاعی حصار کا کام دیا کرتا تھا۔ اس قلعے کا اصل نام *سدرشن* گڑھ رکھا گیا تھا ، لیکن یہ ناہر گڑھ کے نام سے مشہور ہو گیا ، جس کا لفظی ترجمہ ' شیروں کا گھر' ہے۔

یہ بھی کہا جاتا ہے کہ اس قلعے کو ناہر سنگھ بھومیا کے نام پر رکھا گیا (اس بارے میں مستند حوالہ موجود نہیں ہے) ، کیونکہ اس کی روح نے اس جگہ کو گھیرے میں لیے رکھا اور قلعے کی تعمیر میں مستقل رکاوٹ پیدا کر دی۔ 

اس رکاوٹ کو دور کرنے کے لیے کچھ لوگوں کے مشورے سے قلعے کے اندر اس کی یاد میں ایک مندر بنایا گیا جس سے ناہر کی روح کی تسکین کا سامان ہوا اور قلعے کی تعمیر ممکن ہوئی ، اس واقعے کے بعد یہ قلعہ ناہر کے نام سے ہی مشہور ہو گیا۔

قریبی سیاحتی مقامات
-------------------

* کانک ورنداون
* جنتر منتر
* جے گڑھ قلعہ
* عامر قلعہ
* سٹی پیلس
* ہوا محل
* جل محل

* ناہر گڑھ قلعے سے شہر جے پور کا منظرناہر گڑھ قلعے سے شہر جے پور کا منظر
* ناہر گڑھ قلعے سے شہر جے پور کا منظرناہر گڑھ قلعے سے شہر جے پور کا منظر
* نہار گڑھ قلعہ 09نہار گڑھ قلعہ 09
* نہار گڑھ قلعہ 16نہار گڑھ قلعہ 16
* ناہر گڑھ قلعہ صحن جے پور ، راجستھانناہر گڑھ قلعہ صحن جے پور ، راجستھان
* ناہر گڑھ قلعہ کا دالان، جے پور ، راجستھانناہر گڑھ قلعہ کا دالان، جے پور ، راجستھان
* ناہر گڑھ قلعہ کو جاتا راستہناہر گڑھ قلعہ کو جاتا راستہ
* ناہر گڑھ قلعہ ، مدھویندر محلناہر گڑھ قلعہ ، مدھویندر محل
* مدھویندر محل، جے پورمدھویندر محل، جے پور
* ناہر گڑھ قلعے سے شہر کا منظرناہر گڑھ قلعے سے شہر کا منظر

مزید دیکھو
----------

* ناہر گڑھ حیاتیاتی پارک

حوالہ جات
---------

1. ↑  M. S. Naravane (1999)۔ The Rajputs of Rajputana: a glimpse of medieval Rajasthan۔ ISBN 9788176481182
2. ↑  "Nahargarh Fort"
3. ↑  Jaipur forts and monuments

بیرونی روابط
------------

* نہر گڑھ قلعہ مکمل ہدایت نامہ[*مردہ ربط*]
**کنیکا ڈھلون** ایک ہندوستانی مصنف اور اسکرین رائٹر ہیں۔

بحیثیت مصنف ، اس نے تین ناول لکھے جس میں *بمبئی کی بطخ ایک مچھلی (Bombay Duck is a Fish)* (2011) ، ہندوستانی فلمی صنعت کا طنز ، نوجوان بالغ سپر ہیرو ناول *شیوا اور رائز آف دی شیڈو (Rise of the Shadows)* (2013) اور ڈراما *ڈانس آف درگا (The Dance of Durga)* (2016) ہیں۔ کنیکا نے بالی ووڈ کی سپر ہیرو فلم *را.ون* (2011) ، تیلگو - تمل دو لسانی مزاحیہ *سائز زیرو* (2015) اور رومانٹک ڈراما *من مرضیاں* (2018) کے لیے اسکرین پلے لکھا ہے۔

زندگی اور کیریئر
----------------

کنیکا ڈھلون کی پیدائش امرتسر میں ہوئی اور انہوں نے سینٹ اسٹیفن کالج دہلی سے انڈرگریجویٹ تعلیم مکمل کرنے کے بعد ، لندن اسکول آف اکنامکس سے ماسٹر ڈگری حاصل کی۔ فارغ التحصیل ہونے کے فورا بعد ، وہ ممبئی چلی گئیں اور شاہ رخ خان کی پروڈکشن کمپنی ریڈ چلیز انٹرٹینمنٹ میں اسکرپٹ سپروائزر کی حیثیت سے کام کرنے لگیں۔ *وہ کمپنی کی 2007 میں بننے والی فلم اوم شانتی اوم میں* اسسٹنٹ ڈائریکٹر کی حیثیت سے خدمات انجام دے رہی تھیں۔ *کمپنی کی ایک اور پروڈکشن ، کامیڈی ڈراما بالو* (2009) میں اسکرپٹ سپروائزر کی حیثیت سے کام کرنے کے بعد ، ڈھلون نے ٹیلی ویژن کی دو سیریز کے لیے بھی لکھا، این ڈی ٹی وی امیجن سٹ کام *گھر کی بات ہے* (2009) اور ڈزنی انڈیا کے بچوں کا شو *ایشان: سپنوں کو آواز دے* (2010–2011) شامل ہیں۔

کتابیات
-------

* *2011- ممبئی کی بطخ مچھلی ہے* (*Bombay Duck is a Fish*)
* *2013- شیوا اور سائے میں اضافہ* (*Shiva and the Rise of the Shadows*)
* *2016 - درگا کا رقص* (*The Dance of Durga*)

فلمو گرافی
----------

### فلم

| سال | فلم | کریڈٹ | نوٹ |
| --- | --- | --- | --- |
| 2007 | *اوم شانتی اوم* | اسسٹنٹ ڈائریکٹر |  |
| 2009 | *بِلو* | اسکرپٹ سپروائزر |  |
| 2011 | *آلویز کبھی کبھی* | اضافی اسکرین پلے |  |
| *را.ون* | اسکرین پلے اور مکالمے |  |
| 2015 | *سائز زیرو* | اسکرین پلے | تیلگو - تمل دو لسانی فلم |
| 2018 | *من مرضیاں* | کہانی ، اسکرین پلے اور مکالمے |  |
| *کیدر ناتھ* |  |
| 2019 | *ججمنٹل ہے کیا* |  |
| 2020 | گلٹی | نیٹ فلکس فلم |
| 2020 | حسین دل ربا |  |  |
|

### ٹیلی ویژن

* *گھر کی بات ہے* (2009)
* *ایشان: سپنوں کو آواز دو* (2010–2011)

حوالہ جات
---------

بیرونی روابط
------------

* انٹرنیٹ مووی ڈیٹابیس (IMDb) پر کنیکا ڈھلون
**پاٹ شریف** (انگریزی: Pat Sharif) پاکستان کے صوبہ سندھ کے ضلع دادو میں دریائے سندھ کے کنارے قائم ایک قدیم شہر ہے جو پرانے زمانے سے اسلامی تعلیمات، علم و ادب اور علما، عارفوں اور فقیہوں کا مرکز رہا ہے۔

تاریخ اورعلم ادب
----------------

پاٹ شریف دادو کے شمال میں دریائے سندھ کے کناری پر واقع ہے۔ پاٹ شریف تاریخی طور پر سندھ میں ارغون اور مغل حکمرانی کے دور سے صفحہ ہستی پر موجود ہے۔ ارغون، ترخان اور مغل دور سے لے کر برطانوی ہندوستان کے عرصے تک اسلامی تعلیمات اور علما کا مرکز رہا۔ پاٹ شریف کے علما، فقیہ اور قاضی سندھ بھر میں مشہور تھے۔ سندھ کے کئی لوگ یہاں کے علما اور فقیہوں سے فیض یاب ہوئے۔ پاٹ شریف میں کئی مدارس قائم تھے۔ برطانوی ہندوستان میں بھی یہ شہر اسلامی تعلیمات اور علم ادب کا مرکز تھا۔ علامہ آئی آئی قاضی کے آباءُاجداد کا تعلق بھی اس شہر سے ہے۔ تحفۃ الکرام کے مصنف میر میر علی شیر قانع ٹھٹوی لکھتے ہیں کہ سیوستان (سیہون) کی سرکار میں پاٹ ایک گاؤں ہے۔ حیدر ہروی نامی صاحب دیوان شاعر اور عالم یہاں رہتے ہیں جو میرزا حسن بیگ کے دور میں سندھ میں آیا اور اس شہر میں رہائش پزیر ہوا اور یہیں وفات پائی۔ اس وقت بھی یہ شہر علم ادب کا مرکز ہے۔ اس وقت اس شہر کی آبادی 30 ہزار کے قریب ہے۔

حوالہ جات
---------

1. ↑  Ancient sites, towns and villages | Aziz Kingrani
2. ↑  میر علی شیر قانع ٹھٹوی، تحفتہ الکرام
کٹھ پتلیوں کا تماشا دیکھانے والے شخص کو **پُتلی باز**(انگریزی: Puppeteer) کہا جاتا ہے۔ان کو **شعبدہ گر** ،**مداری** یا **تماشا گر** بھی کہا جاتا ہے یعنی پتلی نچانے والا۔

طریقہ کار
---------

تماشے میں چار دھاگوں سے انگلیوں پر پتلی کو نچایا جاتا ہے۔ذرا سے فاصلے سے کوئی کیسے کہانی بناتا ہے وہ منظر میں نہیں ہوتا مگر منظر سبھی اس کا ہوتا ہے۔ لوگ بے خود ہو کر منظر میں ڈوب جاتے ہیں۔ کبھی کسی نے نہیں کہا جس کا تماشا ہے وہ سامنے تو آئے۔ سبھی پتلی کو تکتے ہیں۔ اس کے لیے روتے ہیں، اُس کی ذات کی خوشی میں خوش ہوتے ہیں، جھومتے ہیں، ناچتے گاتے ہیں۔ اُس کے مرنے پر روتے ہیں، کامیابی پر تالیاں بجاتے ہیں۔ تماشا گر خوش ہوتا ہے، محظوظ ہوتا ہے، اُسے اعتماد ہوتا ہے اپنی پتلیوں پر بھی اور تماش بینوں پر بھی کہ تماشے کے تماشائی اسی منظر پر تالی بجائیں گے، خوش ہوں گے، سیٹی بھی بجائیں گے جس پر وہ چاہے گا۔ لہٰذا انھیں بے خودی میں شور کرتے دیکھ کر تماشا گر کی انگلیوں میں مچلتی ڈور میں تیزی اور روانی آتی ہے، کہانی کو انوکھا موڑ دینے کے لیے تھرکتی مچلتی تڑپتی پتلیوں کے دھاگے اُلجھنے کا خطرہ بھی ہوتا ہے۔ کبھی یہ خطرہ حقیقت کا روپ دھار لیتا ہے۔ اب تماشا گر کو پیش منظر میں آنا ہی پڑتا ہے۔

موجودہ صورت حال
---------------

پتلی گھروں کے مالک اب پریشان پھرتے ہیں کیا کریں ڈھول بجا کر کٹھ پتلیاں نچایا کرتے تھے ،اب اسٹیج ویران ہیں۔ دیکھنے والے غائب ہیں، لوگوں میں دلچسپی باقی نہیں رہی۔

بھارت میں اس فن کے احیا کے سلسلے میں اڈنکی شہر میں اس تماشے کا اہتمام کیا گیا۔10 مارچ، 2018کو اڈنکی شہر میں ’رام راون یدھم ‘ پیش کیا گیا۔ اس کا انعقاد آندھرا پردیش کے رکاشم ضلع میں فوک آرٹس کو فروغ دینے والی تنظیم، اڈنکی کلا پیٹھم، کی 20ویں سالانہ تقریبات کے ایک حصہ کے طور پر کرایا گیا۔ رام اور راون کے درمیان لڑائی پر مبنی اس کھیل کو اچھائی اور برائی کے درمیان لڑائی کے طور پر پیش کیا گیا ۔

حوالہ جات
---------

1. ↑  "Puppet"۔ سرچ ٹروتھ۔ اردو انگریزی لغت
2. 1 2 3  غزالہ عزیز۔ "یوں دیکھ نہ بیکار کا کٹھ پتلی تماشا"۔ جسارت
3. ↑  راہول مگنتی، محمد قمر مترجم: تبریز۔ "کٹھ پتلی کے ہنر کو زندہ رکھنے کی آخری جدوجہد"۔ رورل انڈیا آن لائن
**نشاستہ**، (انگریزی: starch، تلفظ: اسٹارچ) کسی بھی ایسے سالمۂ کبیر (macromolecule) کو کہا جاتا ہے جس کی ساخت میں کاربن، ہائیڈروجن اور آکسیجن کے ایٹم پائے جاتے ہوں۔ بنیادی طور پر نشاستہ گلوکوز کا مکثورہ (polymer) ہوتا ہے اور پودوں میں پایا جاتا ہے، مثلاً آلو۔ ان کا فارمولا کیمیائی طور پر  (C6H10O5)n  لکھا جاتا ہے۔

یہ سالمات چونکہ جاندار اجسام میں پائے جاتے ہیں اسی وجہ سے انھیں حیاتی مکثورات میں شمار کیا جاتا ہے۔ طبی اعتبار سے یہ جانداروں کے جسم میں توانائی ذخیرہ کرنے کا سب سے اہم ذریعہ تسلیم کیے جاتے ہیں۔ یہ سالمات کبیر یا میکرو مالیکیولز اصل میں بہت سے چھوٹے سالمات یا مائکرو مالیکیولز سے مل کر بنے ہوتے ہیں، اسی وجہ سے اس قسم کی شکر کو کثیر سکراد (polysaccharides) کہا جاتا ہے، جو امائلوز اور امائلو پیکٹن کی ایک طویل زنجیر کی سی شکل پر بنے ہوئے ہوتے ہیں۔

مزید دیکھیے
-----------

* گلوکوز
* غذا
* غذا کے اجزا
* امینو ایسڈ

حوالہ جات و بیرونی روابط
------------------------

1. ↑  Raven, P.; Evert, R.; Eichhorn, S. (1999) *Biology of Plants* (6th edition) p. 910 Worth Publishers. ISBN 1-57259-041-6
نسخہ ویٹیکن کے کچھ صفحات، 2 تھسلنیکیوں کا اختتام اور عبرانیوں کا آغاز۔
**نسخہ ویٹیکن** چوتھی صدی مسیحی کا ہے اور نسخہ سینا سے زیادہ قدیم اور اس کی مانند زیادہ صحیح ہے۔ یہ نسخہ غالباً مصر میں لکھا گیا تھا اور اب روم میں ویٹیکن یعنی پوپ کے کُتب خانہ میں موجود ہے۔ اس میں تمام یونانی بائبل محفوظ ہے اور یونانی بائبل تمام نسخوں میں قدیم ترین اور معتبر ترین قلمی نسخہ ہے۔ اس کا متن وہی ہے جو نسخہ سینا کا ہے۔ یہی متن مصر میں چوتھی صدی کے اوائل میں مروج تھا۔ یہ دونوں نسخے (نسخہ ویٹی کن اور نسخہ سینا) نہ صرف اکثر آپس میں اتفاق کرتے ہیں بلکہ دونوں کی اصل ایک ہی ہے، اگرچہ وہ کسی ایک نسخے کی نقل نہیں ہیں۔ اس سے ثابت ہوتا ہے کہ ان نسخوں کا متن وہی ہے جسے الہامی مصنفین نے لکھا تھا۔

اس نسخہ میں عہدِ عتیق کا قدیم ترین یونانی متن موجود ہے۔ 1890ء میں اس بیش بہا نسخہ کی عکسی تصاویر شائع کی گئیں۔ یہ قلمی نسخہ ہرن کے چمڑے پر لکھا ہوا ہے اور شکل چوکور اور ساڑھے دس انچ ہے۔ نہایت نفیس خط میں لکھا گیا ہے۔ ہر صفحے پر تین کالم اور تین قطاریں ہیں۔ اس نسخے میں عہدِ جدید کی تقریباً تمام کتابیں موجود ہیں، صرف "عبرانیوں باب 9 آیت 14" تا مقدس پولس کے پاسٹرل خطوط اور مکاشفات کی کتاب نہیں ہے۔

حوالہ جات
---------

1. 1 2  کتاب: صحتِ کتب مُقدسہ، مصنف: قسیس معظم آرچڈیکن علامہ برکت اللہ صاحب
**ودیا راؤ** (انگریزی: Vidya Rao) (ولادت: ) ایک بھارتی ہندوستانی کلاسیکی موسیقی گلوکارہ اور مصنفہ ہیں۔ وہ اپنے ٹھمری اور دادرا کے لیے مشہور ہیں۔ انھوں نے نینا دیوی پر ایک کتاب لکھی جس کا نام، ہارٹ ٹو ہارٹ: ریممبرنگ نیناجی (Heart to Heart: Remembering Nainaji)، ہے۔

ودیا راؤ مشہور بھارتی اداکارہ، رقاصہ اور گلوکارہ ادیتی راؤ حیدری کی والدہ ہیں۔

ابتدائی زندگی
-------------

ودیا راؤ ونپرتی میں پیدا ہوئیں تھیں اور ان کی پرورش حیدرآباد ہوئی۔ ان نے اپنی گریجویشن مدراس سے کیااور بعد میں دہلی اسکول آف اکنامکس سے عمرانیات میں ایم اے کرنے کے لیے داخلہ لیا۔

پیشہ وارانہ زندگی
-----------------

ودیا راؤ نے موسیقی پر توجہ مرکوز کرنے سے قبل پانچ سال تک محقق کی حیثیت سے سنٹر فار ویمن ڈویلپمنٹ اسٹڈیز (Centre for Women's Development Studies) کے ساتھ کام کیا۔

ودیا راؤ تصوف کی شاعری پیش کرتی ہیں جیسے امیر خسرو، کبیر وغیرہ۔

ذاتی زندگی
----------

ودیا راؤ نے شادی احسان حیدری سے کی تھی۔ اس شادی سے ان کی ایک بیٹی، مشہور بھارتی اداکارہ اور گلوکارہ ادیتی راؤ حیدری ہیں۔

بیرونی روابط
------------

* Official siteآرکائیو شدہ (Date missing) بذریعہ vidyaraosinger.com (Error: unknown archive URL)
* The Love Life of Vidya Rao, Thumri Singer

حوالہ جات
---------

1. ↑  Kuldeep Kumar۔ "On a delicate note"۔ دی ہندو۔ اخذ شدہ بتاریخ 17 جنوری 2012  تحقق من التاريخ في: `|access-date=` (معاونت)
[*مردہ ربط*]
2. 1 2  "Glimpses of Naina"۔ دی ہندو۔ 8 دسمبر 2011۔ اخذ شدہ بتاریخ 11 جون 2013  تحقق من التاريخ في: `|access-date=, |date=` (معاونت)
3. ↑  Jyoti Nair Belliappa۔ "Cascade of thumris"۔ The Hindu
دوکنڈم سسٹم کے تحت پروٹوزووا ان ورٹیبریٹس جانوروں کا پہلا فائیلم بنتا ہے۔ لیکن پانچ کنڈم سسٹم کے تحت اس کو علاحدہ کنڈم پروٹسٹا میں رکھا جاتا ہے۔

شکل
---

تمام پروٹوزووا کا جسم یک خلوی ہوتا ہے۔ اسلئیے یہ جسامت میں اس قدر چھٹے ہوتے ہیں کہ انھیں خوردوبین سے دیکھنا پڑتا ہے۔ ایک سیل پر مشتمل ہونے کے باوجود تمام پروٹوزووا کھاتے پیتے اور افزائیش نسل کرتے ہیں۔

مسکن
----

زیادہ تر پروٹوزووا نم دار اور پانی میں رہتے ہیں۔ یہ زیادہ تر اکیلے رہتے ہیں لیکن بعض گروپ کی شکل میں بھی رہتے ہیں۔ اس میں ایک ہی طرح کے جانور رہتے ہیں اور بعض کاموں میں ایک دوسرے پر انحصار کرتے ہیں۔ لیکن اگر گروپ سے ایک جانور علاحدہ بھی ہوجائیں تو اپنے طور پر تمام افعال کر سکتے ہیں ۔

فوائد و نقصان
-------------

کچھ پروٹوزوا بطور پیرا سائٹ بیماریاں پیدا کرتے ہیں اسی طرح بعض پروٹوزووا فائدہ مند بھی ہوتے ہیں۔

مثالیں
------

امیبا پلازموڈیم ،اور پیرا میشیم پروٹوزووا کی عام مثالیں ہیں۔

حوالہ جات
---------

1. 1 2  مصنف: پال ایم۔ کرک  — عنوان : A Higher Level Classification of All Living Organisms — جلد: 10 — صفحہ: e0119248 — شمارہ: 4 —  —  —  — اجازت نامہ: CC0
2. ↑     ویکی ڈیٹا پر  (P830) کی خاصیت میں تبدیلی کریں"معرف Protozoa دائراۃ المعارف لائف سے ماخوذ"۔ eol.org۔ اخذ شدہ بتاریخ 4 جنوری 2024ء
  line feed character في `|accessdate=` على وضع 14 (معاونت); تحقق من التاريخ في: `|access-date=` (معاونت)
1946 جنگ عظیم دوم کے متاثرین کی یادگار ( سربیائی سیریلک میں) بوروو کی خواتین کے ذریعہ۔
کروشیا میں خواتین کی نصف آبادی ہے اور جدید کروشیائی ثقافت میں وہ زیادہ تر مردوں کے برابر ہیں۔ 2011ء کی کروشیائی مردم شماری کے مطابق، کروشیا میں 4,284,889 کی کل آبادی میں سے 2,218,554 خواتین ہیں۔

آبادیات
-------

2011ء کی کروشیائی مردم شماری کے مطابق، کروشیا میں 4,284,889 کی کل آبادی میں سے 2,218,554 خواتین ہیں۔ 

آبادی کا صنفی تناسب پیدائش کے وقت اور 14 سال کی عمر تک 1.06 مرد فی 1 خاتون اور 15 اور 64 سال کی عمر کے درمیان میں 0.99 مرد فی 1 خاتون ہے۔ لیکن 64 سال سے زیادہ عمر میں یہ تناسب 0.64 مرد فی 1 خاتون ہے۔ کل آبادی کا تناسب 0.93 مرد فی 1 عورت ہے۔  کروشیا میں خواتین کی متوقع عمر 80.1 سال (2012ء) ہے۔

2009ءمیں کروشیا میں 44,577 زندہ بچے پیدا ہوئے جن میں 22,877 مرد اور 21,700 لڑکیاں شامل تھیں۔ عملی طور پر ان سب کو طبی سہولیات میں انجام دیا گیا تھا۔ صرف 34 پیدائشیں کہیں اور ہوئیں۔ کل تعداد میں سے 38,809 بچے شادی کے بعد یا شادی ختم ہونے کے 300 دنوں کے اندر پیدا ہوئے اور پہلے بچے کی پیدائش کے وقت ماؤں کی اوسط عمر 27 سال 5 ماہ تھی۔ عام زرخیزی کی شرح، یعنی 15-49 سال کی عمر کی 1,000 خواتین میں پیدائش کی تعداد 42.9 ہے، جس میں عمر کی مخصوص شرح 25-29 سال کی عمر کی خواتین کے لیے 101.0 فی ملین تک پہنچ گئی ہے۔ 

2014ء میں، کل ملاومت پیشہ افراد 1.342 ملین تھے جن میں سے 46 فیصد تعداد خواتین تھیں۔

2013ء میں، کروشیا میں خواتین کی موت کی اصل وجہ 54.3 فیصد خون کے نظام کی بیماریاں تھیں، اس کے بعد ٹیومر 23.6 فیصد۔ موت کی دیگر اہم وجوہات میں چوٹیں، زہر اور دیگر بیرونی وجوہات (4.3%)، نظام تنفس کی بیماریاں (3.5%)، نظام ہاضمہ کی بیماریاں (3.3%) اور اینڈوکرائن، غذائیت اور میٹابولک امراض (2.8%) ہیں۔

قانونی حیثیت
------------

صنفی مساوات کروشیا کے آئین کی شق3 کا حصہ ہے۔

صنفی مساوات محتسب اور دفتر برائے صنفی مساوات 2003 ءسے موجود ہے

خواتین کا حق رائے دہی اس وقت متعارف کرایا گیا جب 1945ء میں دوسرا یوگوسلاویہ تشکیل پایا۔[*حوالہ درکار*]

مزید دیکھیے
-----------

* کروشیا میں جگہوں کی خواتین میئر

حوالہ جات
---------

1. ↑  "Population by Age and Sex, by Settlements, 2011 Census"۔ Zagreb: Croatian Bureau of Statistics۔ December 2012۔ اخذ شدہ بتاریخ 18 نومبر 2013  تحقق من التاريخ في: `|access-date=` (معاونت)
2. 1 2  "World Factbook"۔ سی آئی اے۔ اخذ شدہ بتاریخ 9 ستمبر 2011  تحقق من التاريخ في: `|access-date=` (معاونت)

بیرونی روابط
------------

* کروشیا
* عام کروشین عورت کی خصوصیات
* کروشیا اور کروشین لڑکیاںآرکائیو شدہ (Date missing) بذریعہ croatia.ukrnetia.com (Error: unknown archive URL) Archived پر محفوظ شدہ
**پیمائش** (فارسی سے ماخوذ۔ انگریزی: Measurement) ایک عمل ہے جس میں ایک معیار (پیمائشی اِکائی) کی تناسب سے کسی جسم کی خصوصیات جیسے لمبائی، چوڑائی، اُونچائی یا وزن وغیرہ کے مقدار کا اندازہ لگایا جاتا ہے۔

پیمائش معیار کی مماثلت ہے۔ مثال کے طور پر جب ہم کہتے ہیں کہ کسی شے کی لمبائی 3 میٹر ہے تو ہمارا کہنا ہوتا ہے کہ اس شے کی لمبائی 3 گناہ، لمبائی کے معیار میٹر کے مطابق۔ معیار کی جس چیز کے ساتھ مماثلت ہوئی اس کو پیمائش کی اکائی کہتے ہیں۔ مثال کے طور پر لمبائی کی پیمائش کی اکائی میٹر ہے۔

اکائیوں کے دو نظام ہیں۔ برٹش نظام اور بین الاقوامی نظامِ اکائیات۔ برٹش نظام امریکا میں استعمال ہوتا ہے جبکہ بین الاقوامی نظام فرانس اور پوری دنیا میں عام طور پر استعمال ہوتا ہے۔ بین الاقوامی نظامِ اکائیات کو بین الاقوامی نظام اکائیات یا میٹرک نظام بھی کہتے ہیں۔
ناپنا / ماپنا / پیمائش کرنا (فعل) : Measure

پیمانہ / تدبیر / تدارک (اسم) : Measure

سلامتی تدابیر / امنیتی تدابیر : Security Measures

حوالہ جات
---------

* لفظ تدارک کے لیے حوالۂ لغت

bookboon.com/en/college-physics-i-notes-and-exercises-ebook

مزید دیکھیے
-----------

* بین الاقوامی نظام اکائیات

ناپ

میٹر **·** گرام **·** ہرٹز **·** کلوبائٹ **·** کلومیٹر **·** فٹ **·** وولٹ **·** واٹ **·** جاؤل **·** کلوگرام **·** انچ **·** گز **·** فرلانگ **·** نیوٹن **·** میل **·** منٹ **·** مائکرون **·** لٹر **·** قیراط
**نظریاتی تحریر** (انگریزی: Opinion piece) ایک مضمون کو کہا جاتا ہے جو کسی اخبار یا رسالے میں
شائع ہوتا ہے اور وہ کسی موضوع پر اپنے لکھاری کی آراء کی نمائندگی کرتا ہے۔ نظریاتی تحریریں کئی رسائل کی زینت بنتے ہیں۔

اداریہ جات
----------

 تفصیلی مضمون کے لیے **اداریہ** ملاحظہ کریں۔
نظریاتی تحریریں کئی بار اداریوں کی شکل میں بھی چھپتی ہیں۔ انھیں عمومًا ایک تجربہ کار ادارتی عملے کا رکن یا اشاعت گھر کا ناشر لکھتا ہے۔ ان صورتوں میں یہ نظریاتی تحریر عمومًا غیر دستخط شدہ ہوتی ہے اور اس کے بارے میں یہ رائے قائم کی جاتی ہے کہ یہ رسالے کی سوچ کی نمائندگی کرتے ہیں۔ سرکردہ اخبارات جیسے کہ نیو یارک ٹائمز اور بوسٹن گائڈ میں تو باضابطہ اداریوں کو "آراء" کی سرخی کے تحت درج کیا جاتا ہے۔

کالم
----

 تفصیلی مضمون کے لیے **کالم (رسالہ)** ملاحظہ کریں۔
نظریاتی تحریر کی ایک قسم کالم نگاری بھی ہے جو کسی مامور کردہ یا مہمان کالم نگار کا تحریر کردہ ہوتا ہے۔ ان تحریروں کو "کالم" کہا جاتا ہے۔ ان میں اظہار کردہ رائے یک گونہ بھی ہو سکتی ہے جو لکھاری کے خیالات کی نمائندگی کرتی ہو مگر رسالے سے غیر متعلق ہو سکتی ہے۔ تاہم تمام کالم نظریاتی تحریروں کا حصہ نہیں ہوتے؛ مثلًا کالم نگار ایسے کالم بھی لکھ سکتے ہیں جو عقل سلیم کی پکڑ سے پرے ہے اور ان مقصد خالص مزاحیہ اثر قائم کرنا ہے۔

اوپ ایڈ
-------

 تفصیلی مضمون کے لیے **اوپ ایڈ** ملاحظہ کریں۔
اوپ ایڈ (انگریزی زبان کے الفاظ "opposite the editorial page" کا مخفف ہے، جس کے معنی "اداریہ جاتی صفحہ کی ضد" ہے) ایک ایسی نظریاتی تحریر ہے جو ایک مخصوص صفحے پر شائع ہوتا ہے جو اس کے لیے مختص ہوتا ہے۔ اسے عمومًا کسی موضوع کا ماہر لکھتا ہے یا ایک ایسا شخص پہل کرتا ہے جو اس موضوع پر کوئی منفرد نقطہ نظر رکھتا ہے یا ایک ایسا شخص ہو سکتا ہے جو پابندی سے کسی اخبار یا رسالے کا کالم نگار ہو۔۔ اوپ ایڈ کے لیے ممکن ہے کہ ادارتی عملہ کی جانب گزارش کی جاتی DEUTSCHLAND
و، مگر اسے راست طور پر بھی لکھاری حضرات بھی چھپواتے ہیں۔ حالانکہ ان تحریروں کا چھاپنا یا نہ چھاپنا ادارتی بورڈ کا آزادانہ فیصلہ ہوتا ہے، پھر بھی ان میں اظہار کردہ خیالات لکھاری کے ہی ہوتے ہیں۔ اس کی ایک عام مثال مدیر کے نام خطوط ہوتے ہیں۔.

مزید دیکھیے
-----------

* اداریہ
* کالم (رسالہ)
* اوپ ایڈ
* مدیر کے نام خطوط

حوالہ جات
---------

مزید پڑھیے
----------

* Ingrid Westin (2002)۔ Language change in English newspaper editorials۔ Editions Rodopi B.V.۔ ISBN 90-420-0863-6

بیرونی روابط
------------

* اداریہ جاتی پالیسی کی ایک مثالآرکائیو شدہ (Date missing) بذریعہ rcjournal.com (Error: unknown archive URL)
**پائیگاہ امیر ایچ-ای نواب سر آسمان جاہ بہادر** 23 فروری 1840ء کو پیدا ہوئے۔ وہ پائیگاہ خاندان کے معزز فرد اور ریاست حیدرآباد کے 1887ء سے 1894ء تک وزیر اعظم تھے۔ نواب سر آسمان جاہ کا پورا نام اور لقب نواب محمد مظہر الدین خان بہادر، رفعت جنگ، بشیر الدولہ، عمدۃ الملک، اعظم الامراء، امیر اکبر، سر آسمان جاہ کے سی آئی ای تھا۔ سنہ 1887ء میں ملکہ وکٹوریہ تقریب جشن طلائی میں نظام حیدرآباد کی نمائندگی کی۔ وہ نظام کلب حیدرآباد کے صدر بھی تھے۔

نواب آسمان جاہ جے 16 جولائی 1898ء کو وفات پائی اور پائیگاہ خاندان کے مقبرہ (سنتوش نگر پائیگاہ) میں دفن ہوئے۔

ان کا ایک ہی بیٹا تھا جس کا نام صاحب زادہ نواب معین الدولہ، عنایت جنگ (نواب محمد معین الدین خان) امیر پائیگاہ آسمان جاہ (1927ء) تھا۔ وہ 15 جولائی 1891ء میں خیر النساء بیگم سے پیدا ہوا۔ وہ 1934ء سے 1941ء تک پیٹرون حیدرآباد کرکٹ ایسو سی ایشن کا رکن رہا اور سرورنگر کرکٹ کلب کا صدر رہا۔ 25ستمبر 1941ء میں اس کی وفات ہوئی اور سنتوش نگر پائیگاہ قبرستان میں دفن ہوا۔ اس کے 15 بیٹے اور 8 بیٹیاں تھی۔

سنہ 1856 ہجری میں پیدا ہوئے اور ان کی شادی صاحب زادی پرورش النساء بیگم سے ہوئی جو آصف جاہ پنجم کی بیٹی تھی۔ وہ ریاست کے انتظامی امور کو سنبھالنے کے لیے کونسل کے طور پر مقرر کیا گیا۔ وہ 1911ء سے 1918ء تک حیدرآباد کا وزیر اعظم بھی رہا۔ اس کی پہلی بیوی سے کوئی اولاد نہ تھی جو نواب محبوب علی پاشا آصف جاہ ششم کی بہن تھی۔ جب نظام نواب افضل الدولہ بہادر 1895ء میں وفات پا گیا تو کونسل ریاستی انتظامیہ نے انھیں مسند کا وارث قرار دیتے ہوئے انھیں ریاستی امور سنبھالنے کی ذمہ داری دی۔ اس کا بھائی شمس المارہ سوم اور سر سالار جنگ بھی اس کے شریک رجحان تھے اور خود کو انصاف کے وزیر کے طور پر پیش کیا جسے قبول کر لیا گیا اور 5,000 روپے ماہانہ تنخواہ جاری کی گئی۔ جب 1875ء میں سر سالار جنگ انگلستان گئے۔ وہاں انھیں وزیر قانون کے طور پر تعینات کیا گیا۔ 1300 ہجری میں سر سالار جنگ بہادر کی غیر متوقع موت پر حاکم اعلیٰ کی کونسل قائم کی گئی۔

بیرونی روابط
------------

* The Hindu featureآرکائیو شدہ (Date missing) بذریعہ hindu.com (Error: unknown archive URL)
* Sir Asman Jah photos
* Nawab Sir Asman jah Photosآرکائیو شدہ (Date missing) بذریعہ paigah.in (Error: unknown archive URL)

حوالہ جات
---------

1. ↑  Nawab Asman Jah Bahadur by Russell Jesse
2. ↑  "The Hindu feature"۔ 23 اپریل 2004 میں اصل سے آرکائیو شدہ۔ اخذ شدہ بتاریخ 29 مئی 2018  الوسيط `|url-status=` تم تجاهله (معاونت)

| سرکاری عہدہ
 |
| --- |
|
| ماقبل میر لائق علی خان سالار جنگ دوم
 |  **صدر المہام حیدرآباد** 1887–1893 | مابعد Sir Vicar-ul-Umra |
کریلے کی چینی قسم
کریلا (حیاتیاتی نام: Momordica charantia) ایک مشہور سبزی ہے جس کا شمار کڑوی ترین سبزیوں میں ہوتا ہے مگر اس کے بے شمار طبی فوائد ہیں۔ اس کی پیداوار جنوبی ایشیاء، جنوب مشرقی ایشیا، چین اور افریقا کے علاقوں میں ہوتی ہے۔

طبی فوائد
---------

کریلے کی جنوب ایشیائی قسم)
کریلے میں بے شمار حیاتین شامل ہیں جیسے حیاتین الف، با، جیم، کاف (A, B, C ,K)۔ اس کے علاوہ اس میں کیلشیم اور فولاد بھی موجود ہے۔ میگنیشیم، فاسفورس، پوٹاشیم اور زنک کی قابل ذکر مقدار بھی ہوتی ہے۔ اس کے بے شمار طبی فوائد ہیں مثلاً اسے خون صاف کرنے کے لیے استعمال کیا جاتا ہے۔ ذیابیطس میں بھی بہت مفید ہے۔ اس میں لیٹین نامی ایک مادہ شامل ہے جو انسولین کی طرح کام کر کے خون میں گلوکوز کو کم کرتا ہے۔ بلکہ اس سے خون میں انسولین کو قبول کرنے کی صلاحیت بڑھ جاتی ہے۔ ہندوستان اور چینی طب میں اسے سینکڑوں سال سے استعمال کیا جاتا ہے۔

نگار خانہ
---------

* 
* 
* 
* 
* 
* 
* 
* 





1. 1 2  BHL page ID:  — مصنف: لنی اس  — عنوان : Species Plantarum — جلد: 2 — صفحہ: 1009
2. ↑     ویکی ڈیٹا پر  (P830) کی خاصیت میں تبدیلی کریں"معرف Momordica charantia دائراۃ المعارف لائف سے ماخوذ"۔ eol.org۔ اخذ شدہ بتاریخ 4 جنوری 2024ء
  line feed character في `|accessdate=` على وضع 14 (معاونت); تحقق من التاريخ في: `|access-date=` (معاونت)